Amely létrejött egyrészről a

Cégnév:

Székhely:

Adószám:

Bankszámlaszám:

Képviselő:

E mail cím:

mint megrendelő(továbbiakban: **Megrendelő**), másrészről a

Cégnév: **Akadémia Nyelviskola Kft.**

Székhely: **2500 Esztergom, Szent Tamás u. 11.**

Cégjegyzékszám: **11-09-013944**

Adószám: **14363317-2-11**

Nyilvántartási szám: **B/2020/001487**

Bankszámlaszám:**58600575-11213426**

Képviselők: **Erős Attila**

E mail cím: **info@akademianyelviskola.hu**

mint nyelviskola (továbbiakban **Nyelviskola**), együttesen, mint Felek.

1. Felek abban állapodnak meg, hogy a Nyelviskola Megrendelő utasításai szerint a Megrendelő munkavállalói részére nyelvórákat szervez. Felek nyilatkoznak, hogy a jelen szerződés tárgyában szereplő nyelvi képzések nem tartoznak a 2013. évi LXXVII felnőttképzési törvény hatálya alá tartoznak.

A Nyelviskola Megrendelő utasításai szerint vállalja az alábbiak megszervezését a képzés(ek) vonatkozásában:

- szintfelmérés (írásbeli)

- tanfolyami órák megtartása,

- a Megrendelő kérése esetén a megtartott órákról haladási napló és jelenéti ív vezetése,

- a képzésben résztvevők ismeretszintjének, haladásának folyamatos mérése,

- a képzésben résztvevőkkel záró teszt íratása és azok javítása, értékelése.

1. A Megrendelő megrendeli, a Nyelviskola elvállalja az alábbiakban részletezett nyelvi képzés lebonyolítását.

Képzés összes óraszáma: …………**tanóra**

Képzés varható kezdete:

Képzés várható befejezése: **a képzés utolsó napja vagy a képzést követő vizsga napja (A képzés várható kezdete és várható befejezése függ a képzésben résztvevőtől, illetve az igényeitől.)**

Tanfolyam helyszíne:

Óradíj:

B2-es szint feletti szak, üzleti nyelv vagy kétnyelvűség esetén az óradíjra 20 % felárat számítunk fel. Az 1. pontban szereplő adminisztrációs és szervezési feladatokon felüli statisztikák, újabb szintfelmérés, szóbeli szintfelmérés elkészítéséért nettó 4 400 Ft munkaóradíj kerül felszámításra.

1. A Megrendelő a megbízási díjat a Nyelviskola a számviteli és adó jogszabályoknak megfelelően kitöltött számlájának kézhezvételét követően, havonta állítja ki. A fizetés banki átutalással történik, a számla kiállítását követően, 8 napos fizetési határidővel. A számla a teljesítést követő 15 napon belül kerül kiállításra.
2. A Megrendelő által a képzés elszámolása és a teljesítés leigazolása a számla befogadása alapján történik. A számlát a felek befogadottnak tekintik, amennyiben a Megrendelő annak kézhezvétele után 15 nappal nem emel kifogást. A megrendelt oktatás elvégzését a képzésben résztvevő - tanfolyami naplóban szereplő- aláírásával igazolja le. Felek rögzítik, hogy a jelen szerződés alapján nyújtandó szolgáltatás az általános forgalmi adóról szóló 2007. évi CXXVII. törvény 85. § (2) hatálya alá tartozik, így mentes az Áfa alól.
3. A Felek havonta fix óraszámot állapítanak meg, amelyből a Megrendelő vagy a képzésben résztvevő oktatott személy havonta maximálisan egy alkalmat mondhat le. A lemondást időben, az óra kezdetéhez képest, legalább 24 órával korábban jelezni kell. A-nem időben-lemondott órák és a megengedett havi egy alkalmon felüli lemondott órák kiszámlázásra kerülnek. A lemondás igazolható és visszakövethető módon kell, hogy történjen (SMS vagy e-mail) A megkezdett tanfolyam bármely okból (szabadság, üzleti út) évente maximálisan 6 hétre szüneteltethető, bármelyik fél kérésére. A szüneteltetés időtartamát és kezdetét, legalább annak kezdetét megelőző hónap végén, jelezni kell. A Nyelviskola fenntartja a jogot, hogy tanfolyam, a Megrendelő vagy az oktatott személy kérésére történő, éves 6 hétnél nagyobb mértékű, szüneteltetése esetén, az adott tanfolyam oktatásától elálljon vagy a tanfolyam 6 hétnél további szüneteltetése esetén, az elmaradt órákat számlázza.
4. A Nyelviskola kötelezettséget vállal arra nézve, hogy amennyiben a tanóra a Nyelviskola hibájából elmarad, úgy az elmaradt tanórát a Megrendelővel előre egyeztetett időpontban pótlólag megtartja.
5. Jelen szerződést mindkét fél 30 napos határidővel felmondhatja, ebben az esetben a ténylegesen letanított óráknak megfelelő díj a Nyelviskolát illeti, az azon felül kifizetett összeget pedig köteles a Megrendelő felé 8 napon belül visszafizetni. Jelen szerződést bármelyik fél a másik fél súlyos szerződésszegése esetén rendkívüli felmondással felmondhatja, ha a másik fél írásbeli felszólítás ellenére sem tanúsít szerződésszerű magatartást. A Megrendelő részéről súlyos szerződésszegésnek minősül többek között az, ha a Nyelviskola számláját annak esedékességétől számított 15 napon belül, írásbeli felszólítás ellenére sem egyenlíti ki, továbbá, ha a Megrendelő az indokolt utasítások és lényeges információk kiadásával indokolatlan késedelembe esik, és ezzel a Nyelviskola teljesítését lehetetlenné teszi.
6. A Megrendelő tudomásul veszi, hogy jelen szerződés időtartama alatt, sem annak lejártát követő 2 éven belül a Nyelviskola által kiközvetített tanárral, vagy a tanár által alapított vállalkozással, vagy a tanár által közvetített harmadik személlyel oktatásra vonatkozó szerződést nem köthet és magánórákat sem vehet. Ennek megszegése estén a Megrendelő köteles megtéríteni Nyelviskola ebből eredő kárát. Amennyiben Megrendelő a fenti kötelességét megszegi, úgy köteles négyszázezer forint szerződésszegési kötbért fizetni minden a Nyelviskola által kiközvetített tanár után. A Nyelviskola súlyos szerződésszegésének minősül, ha a feladat megvalósításával olyan késedelembe esik, amely a tevékenység végrehajtását lehetetlenné teszi, és a késedelmet az írásbeli felszólításban meghatározott határidőben sem hárítja el; ha a nyelvórát nem tartja meg és mulasztását nem tudja igazolni.
7. A Nyelviskola az oktatás során figyelembe veszi a Megrendelő speciális igényeit, vállalja, ill. segítséget nyújt a tankönyvek, hanganyagok beszerzésében.
8. Az oktatás minőségének biztosítása érdekében előfordulhat, hogy a tanórán szakfelügyelő vagy az iskola vezetése is részt vesz és a Megrendelő ehhez ezennel beleegyezését adja azzal a feltétellel, hogy erre vonatkozó igényét a Nyelviskola legalább 2 munkanappal előzetesen írásban jelzi a Megrendelő részére.
9. Szerződő felek vállalják, hogy a másik félnek a jelen szerződés teljesítése során birtokukba jutó bizalmas információját időbeli korlátozás nélkül üzleti titokként kezelik, harmadik fél részére nem teszik megismerhetővé, illetve hozzáférhetővé, azt kizárólag a szerződés teljesítéséhez használják fel. A Nyelviskola betartja Az Európai Unió általános adatvédelmi rendelete (GDPR) előírásait. A Nyelviskola adatkezelési tájékoztatója a Nyelviskola honlapján elérhető. A Nyelviskola jogosult a Megrendelő nevét referenciaként felhasználni, amennyiben Megrendelő külön nyilatkozatban kifogást nem emel. Szerződő Felek a szerződés teljesítése során kötelesek óvni egymás üzleti jó hírnevét, goodwill-jét. Mindkét fél vállalja, hogy a szerződés teljesítése kapcsán sem ő, sem alkalmazottai nem tanúsítanak egymás jó üzleti hírnevét sértő vagy veszélyeztető magatartást.
10. Felek kötelezettséget vállalnak arra, hogy a megbízás tartama alatt minden lényeges körülményről haladéktalanul tájékoztatják egymást a megjelölt kapcsolattartókon keresztül, és fokozottan együttműködnek. A Megrendelő köteles a Nyelviskolát (ennek eljáró képviselőit) az ügyek ellátásához szükséges információkkal ellátni. A Nyelviskola köteles tájékoztatni a Megrendelőt minden olyan körülményéről, amely a jelen megbízásnak a Megrendelő érdekei szerinti teljesítését akadályozhatja. A Nyelviskola a Megrendelő igényei szerint és kívánságának megfelelően köteles a Megrendelővel konzultálni, részletes tájékoztatást adni az elvégzett feladatokról, valamint nyilatkozni a megbízás teljesítésekor aktuálissá váló újabb feladatokról.
11. Felek megállapodnak, hogy a Felek nevében jelen szerződés körében kizárólag az ügyvezetők vagy tulajdonosok, vagy az általuk írásban adott meghatalmazással rendelkező személyek tehetnek jognyilatkozatot (többek között, de nem kizárólagosan ide értve a jelen szerződés megszegésével, megszűntetésével, módosításával, bármilyen igény érvényesítéssel kapcsolatos értesítéseket). Az írásban meghatalmazott személyek kizárólag abban az esetben tehetnek jognyilatkozatot, ha az írásos meghatalmazást a jognyilatkozat megtételekor a másik félnek átadják vagy a jelen szerződésben megadott e-mailben megküldik. A Nyelviskola a megbízást a Megrendelő utasításai, illetve tényelőadása alapján, Megrendelő érdekeinek szem előtt tartása mellett végzi, a hatályos jogszabályoknak, így különösen Polgári Törvénykönyv megbízásra vonatkozó szabályainak és a megbízás tárgyára vonatkozó szakmai jogszabályoknak megfelelően.
12. A Nyelviskola nem felelős semmiféle olyan közvetett, vagy közvetlen kárért, amely abból származik, hogy az Megrendelő részéről fel nem hatalmazott, illetve fel nem jogosított személy kívánt utasítást adni, és amelyet Nyelviskola nem teljesített.
13. Jelen szerződés azon a napon lép életbe, amikor mindkét fél a szerződést cégszerűen aláírta. A szerződés bármely pontjának érvénytelenné válása vagy teljesíthetetlensége a szerződés egészének az érvényességét nem érinti. Jelen szerződés módosítása vagy kiegészítése csak egyező akarattal, írásban történhet. A Felek esetleges jogvitáik rendezése érdekében kikötik a Nyelviskola székhelye szerint területileg illetékes bíróság illetékességet. A jelen szerződésben nem szabályozott kérdésekre a Polgári Törvénykönyvről szóló 2013. évi V. törvény rendelkezései irányadóak. Jelen szerződést a szerződő felek annak elolvasása és megértése után, mint akaratukkal mindenben megegyezőt, aláírták.

Kelt: Esztergom,